ທ່ານໂອບາມາວ່າ ການຍິງສັງຫານ ທີ່ໂຄໂລຣາໂດ ບໍ່ມີເຫດຜົນເລີຍ
ປະທານາທິບໍດີໂອບາມາ ກ່າວໃນຄຳປາໄສ ປະຈຳສັບປະດາຂອງທ່ານ ໃນວັນເສົາມື້ນີ້ວ່າ ການຍິງສັງຫານໝູ່ ທີ່ລັດໂຄໂລຣາໂດ ແມ່ນບໍ່ມີເຫດຜົນເລີຍ.
ພວກນັກຊ່ຽວຊານຈາກໜ່ວຍກູ້ລະເບີດທີ່ລັດໂຄໂລຣາໂດ ໃນພາກກາງຂອງສະຫະລັດກ່າວ ວ່າ ຕົນຈະພະຍາຍາມອີກເທື່ອນຶ່ງ ໃນວັນເສົາມື້ນີ້ ເພື່ອຈະເຂົ້າໄປໃນຫໍພັກຂອງມືປືນ ທີ່ໄດ້ມີ ການວາງກັບດັກລະເບີດໄວ້ນັ້ນ ຫຼັງຈາກໄດ້ປະສົບກັບຄວາມລົ້ມແຫຼວໃນມື້ວານນີ້ ໃນການ ເຂົ້າໄປກວດຄົ້ນຫໍພັກຂອງມືປືນທີ່ຕ້ອງສົງໄສໃນຍິງການສັງຫານໝູ່ຄັ້ງນີ້ ມີ 12 ຄົນໄດ້ເສຍຊີວິດແລະອີກ 70 ຄົນໄດ້ຮັບບາດເຈັບໃນຕອນເຊົ້າມືດຂອງມື້ວັນສຸກວານ ນີ້ ເວລາຕຳຫຼວດເວົ້າວ່າ ທ້າວ James Holmes ໄດ້ຍິງປືນເຂົ້າໃສ່ຜູ້ຄົນ ທີ່ໂຮງຊີເນ່ຫຼືໂຮງ ຮູບເງົາແຫ່ງນຶ່ງ ທີ່ເມືອງ Aurora ຊຶ່ງຕັ້ງຢູ່ໃນເຂດຊານເມືອງຂອງນະຄອນ Denver ພວກ ທີ່ລອດຊີວິດມາໄດ້ 7 ຄົນ ຍັງຢູ່ໃນອາການສາຫັດ ເຈົ້າໜ້າທີ່ເວົ້າວ່າ ທ້າວ Holmes ໄດ້ຍິງປືນເຂົ້າໃສ່ຜູ້ຄົນໃນລະຫວ່າງການສາຍຮູບເງົາຮອບ ປະຖົມມະເລີກ The Dark Knight Rises ຊຶ່ງເປັນຮູບເງົາລ່າສຸດ ຂອງມະນຸດຄັງຄາວ ຫຼື Batman ຜູ້ຕ້ອງສົງໄສອາຍຸ 24 ຄົນນີ້ ໄດ້ຖືກຈັບໃນເວລາບໍ່ດົນຕໍ່ມາລຸນຫຼັງທີ່ຜູ້ກ່ຽວໄດ້ຍິງ ປືນເຂົ້າໃສ່ຜູ້ຄົນ ປະທານາທິບໍດີສະຫະລັດທ່ານບາຣັກ ໂອບາມາກ່າວໃນຄຳປາໄສປະຈຳສັບປະດາຂອງທ່ານ ໃນວັນເສົາ ມື້ນີ້ວ່າ ການສັງຫານໝູ່ທີ່ລັດໂຄໂລຣາໂດ ແມ່ນຢູ່ເໜືອ ຫຼືບໍ່ມີເຫດຜົນໃດໆເລີຍ ແລະຖ້າຫາກມີສິ່ງໃດ ທີ່ຈະສາມາດຖອດຖອນບົດຮຽນໄດ້ຈາກໂສກນາດຕະກຳດັ່ງກ່າວກໍຄື ມັນເປັນສິ່ງຊ່ອຍເຕືອນຄວາມຊົງຈຳວ່າຊີວິດນີ້ແມ່ນບອບບາງແຕກຫັກງ່າຍ